Holding your breath for 10 seconds can determine if you have COVID-19; drink water every 15 minutes.
Internetom se šire brojni “korisni” savjeti oko zaštite i (samo)dijagnosticiranja bolesti uzrokovane koronavirusom COVID-19, koji su uglavnom opovrgnuti. Pripisuju se češkim liječnicima koji su se borili protiv virusa u Wuhanu, japanskim liječnicima ili onima sa Stanforda. Iako su neki od savjeta na mjestu, većina ih je pogrešna. Iz primjera takve objave izdvajamo:, KORONA PNEUMONIA (upala pluća) OČITUJE SE KAO SUHI KAŠALJ BEZ PREHLADE., Podsjetimo najprije da su simptomi te brojne mjere zaštite pobrojani već tjednima i da je njihov pouzdan izvor Hrvatski zavod za javno zdravstvo 1, 2., Što se ove konkretne tvrdnje tiče, HZJZ navodi da virus može uzrokovati blage simptome slične gripi poput:, Prema podacima Svjetske zdravstvene organizacije, kod većine zaraženih razviju se blaži oblici bolesti. Prema prvim i još uvijek nepouzdanim izvještajima, u 20 posto slučajeva razvije se težak oblik bolesti, odnosno teška upala pluća, sindrom akutnog otežanog disanja, sepsa i septički šok koji mogu uzrokovati smrt pacijenta., Objava se nastavlja demantiranom pričom, u počecima pripisanoj UNICEF-u, o toploj vodi i sladoledu:, Virus Wuhan nije otporan na toplinu Stoga pijte što više tople vode. Pijenje tople vode učinkovito je protiv mnogih virusa.\nIzbjegavajte piti hladna pića, led, ne jesti sladoled…, Charlotte Gornitzka, koja radi za Unicef na dezinformacijama vezanim za koronavirus, referirala se upravo na jednu takvu lažnu objavu, koja uključuje savjet o toploj vodi i sladoledu: “Navodi se da Unicef ukazuje da izbjegavanje sladoleda i druge hladne hrane može pomoći u sprječavanju nastanka bolesti. To je, naravno, potpuno neistinito. ”, Izađite na sunce češće., Poznato je da virus gripe tijekom ljeta ne preživljava izvan tijela, ali još se ne zna kako toplina utječe na novi koronavirus., Pokušaj zagrijavanja tijela ili izlaganja suncu – vjerojatno kako bi ga učinili nepristupačnim virusu – potpuno je neučinkovit, navodi profesorica Sally Bloomfield iz Londonske škole higijene i tropske medicine. Jednom kada se virus nađe u vašem tijelu, ne postoji način da ga ubijete – vaše tijelo se mora samo boriti protiv njega., Izvan tijela, “za aktivno ubijanje virusa potrebne su vam temperature od oko 60 stupnjeva Celzijusa”, navodi ona, a to je daleko toplije od bilo koje kupke., Pranje posteljine i ručnika na 60C dobra je ideja, jer to može ubiti bilo koji virus na tkanini. Ali to nije dobra opcija za pranje kože. Vruće kupke i ispijanje vruće tekućine neće promijeniti stvarnu tjelesnu temperaturu, koja ostaje stabilna ako već niste bolesni., Podsjetimo i da još tvrdnja da će toplije vrijeme zaustaviti širenje ovog virusa nedokazana., “Još nije poznato utječu li vremenske prilike na širenje COVID-19. Neki drugi virusi, poput uobičajene prehlade i gripe, šire se više tijekom mjeseci hladnog vremena, ali to ne znači da je nemoguće razboljeti se od tih virusa tijekom drugih mjeseci. U ovom trenutku nije poznato hoće li se širenje COVID-19 smanjiti kad vrijeme bude toplije. Puno se toga treba naučiti o prenosivosti, ozbiljnosti i drugim značajkama povezanim s COVID-19, a istrage su u tijeku”, navodi, primjerice, američki Centar za kontrolu i prevenciju bolesti (CDC)., , Pijte nekoliko gutljaja vode svakih 15 minuta. Zašto? Čak i ako virus uđe u usta, voda ga ulijeva u jednjak i želudac. Jednom kad je tamo, kiselina u vašem želucu će ga ubiti. Ako ne pijete dovoljno vode, virus može probiti kroz vaše dišne putove i ući u pluća, Profesorica Trudie Lang sa Sveučilišta u Oxfordu kaže da ne postoji “biološki mehanizam” koji bi podržao ideju da respiratorni virus jednostavno možete oprati u stomak i ubiti., Infekcija poput koronavirusa ulazi u tijelo putem dišnih puteva dok osoba udiše. Virus može ući i na usta, ali čak i neprestana konzumacija vode ne može vas spasiti od zaraze., No, bez obzira na to, pitka voda i zadržavanje hidriranosti uglavnom su dobar medicinski savjet, zaključuje., Duboko udahnite i zadržite dah više od 10 sekundi. Ako uspješno završite test bez kašlja, nelagode, zagušenja, napetosti itd., Znači da u plućima nema cistične fibroze, što u osnovi znači da nema infekcije., Ovo nije točno 1, 2., “Iako je zadržavanje daha vjerojatno teže ako vam je kapacitet pluća smanjen, nema znanstvene potpore za tvrdnju da zadržavanje daha 10 sekundi ukazuje na to da su pluća zdrava. Ne postoji ni potpora za impliciranu tvrdnju da je COVID-19 jedini razlog zbog kojega netko ne može držite dah 10 sekundi, odnosno da je uzrok tome plućna fibroza uzrokovana virusom. Nekoliko čimbenika može narušiti rad pluća, uključujući alergije, astmu, kronična stanja i infekcije. Kao takvi, postoje brojni oblici respiratornih testova koje liječnici primjenjuju kako bi prepoznali probleme. Nijedan od njih ne uključuje sposobnost zadržavanja daha 10 sekundi”, piše Snopes., Od provjerenih preporuka već spomenutog HZJZ-a izdvajamo:, Osoba koja je tijekom zadnjih 14 dana bila u bliskom kontaktu sa oboljelim od 2019- nCoV infekcije bit će stavljena pod aktivni nadzor u samoizolaciji., Kirurške maske sprječavaju širenje infekcije s bolesnih ljudi na druge. Kirurške maske su manje učinkovite u zaštiti ljudi koji nisu zaraženi. Za uobičajeni socijalni kontakt s oboljelim dovoljna je kirurška maska i održavanje udaljenosti najmanje dva metra od bolesnika., Informacije Ministarstva zdravstva također su dostupne javnosti. Podsjetimo, brojevi telefona\xa0Hrvatskog zavoda za javno zdravstvo za\xa0građane\xa0na temu koronavirusa:\xa0091 468 30 32\xa0i\xa0099 468 30 01. Dostupni su svaki radni dan od 8 do 22 sata te subotom i nedjeljom od 8 do 14 sati., Imate prijedloge, pohvale ili kritike? Uočili ste neku izjavu za koju vjerujete da bi je Faktograf trebao obraditi? Želite nas upozoriti na neodgovorno ponašanje političara? Pišite nam na info@faktograf.hr ili nas kontaktirajte putem Twittera ili Facebooka., © faktograf.hr\n2020
Zadržavanje daha na 10 sekundi, topla voda, sladoled i ostale dezinformacije vezane za koronavirus - Faktograf.hr